Ou grafstene | Goed Wat Vir My Mooi
Posted by: schabbers | Oktober 29, 2009 Ou grafstene
Ek het nog altyd die gevoel gehad oor begraafplase: so ‘n grillerige, wil-nie-soheentoe-gaan-nie-gevoel.
Maar tog is daar “gedeeltes” in ‘n begraafplaas wat my aantrek … en vir my mooi is…. en so rustig is.
Dit is die ou-ou dele wat my aantrek.
Die grafstene wat al so oud en skeef lê in wind en weer.
Die wat, met groot sorg, uit eeu-oue klip gekap is.
En jy wonder oor die persone wat gelewe het……………
Hoe het hul lewenspad geloop?
Wie was hulle geliefdes?
Word hulle nog onthou?
Jy wonder oor die baie ou kindergraffies.
Party maar ‘n paar dae oud………
Hulle het darem ‘n engel wat waghou.
Hier behoort seker volkome rus en vrede te wees.
Net jammer jy kan dit nou nie “geniet” nie!
« Vrolike Gesiggies
Daar is ‘n land …… »
Ons het reg langs die ou Voortrekkerbegraafplaas in Pietermaritzburg gewerk. Lieflike grafstene. En nee, dit het my nooit morbied gestem nie. Ons het baie gereis vir werk en het soms saans lank na donker weer by die werk gekom waarna ons met ons eie voertuie huis toe gery het. Die parkeerarea was aan die agterkant van die gebou, slegs geskei van die begraafplaas met ‘n draadheining. Dit was altyd ‘n vreeslike gelag en gespot en een aand het ek en ‘n kollega luidkeels “Hey Jude” gesing om ons kamma moed te gee. Die sekuriteitswagte het seker gedink ons is dronk. Maar ek was veel lugtiger om in die gebou self in te gaan. Want daar was ‘n nare gevoel in die gebou – ‘n ou hospitaal. ‘n Ou wat navorsing doen oor paranormale aktiwiteite het baiekeer toerusting daar kom opsit en baie kollegas het gesweer daar gebeur snaakse goed saans daar na donker.
By: Twilight on Oktober 29, 2009 at 8:18 nm
Ek vermoed dat my “oer”oupagrootjie daar begrawe kan wees, Erasmus Smit sowel as sy vrou Susanna Smit. Beide oorlede in 1863 en volgens inligting is ‘n grafsteen rondom 1939 daar opgerig. Sal foto’s waardeer!
By: Ernest on September 3, 2010 at 12:20 nm